அல்லும் வீரபத்ரப்பா

அல்லும் வீரபத்ரப்பா (Allum Veerabhadrappa) இந்தியாவைச் சேர்ந்த ஓர் அரசியல்வாதியாவார். கர்நாடகாவில் இந்திய தேசிய காங்கிரசு கட்சியின்  தலைவராக உள்ளார். கர்நாடக பிரதேச காங்கிரசு குழுவின் முன்னாள் தலைவராகவும் இருந்தார்.

2016  ஆம் ஆண்டு சூன் மாதம் 10 ஆம் தேதியன்று  இவர் கர்நாடக சட்ட மேலவைக்கு தேர்ந்தெடுக்கப்பட்டார். இந்திய தேசிய காங்கிரசு சட்டமன்ற உறுப்பினர்களின் 33 வாக்குகளைப் பெற்றார். குரோகோடு  (பெல்லாரி) தொகுதியிலிருந்து நான்கு முறை சட்டமன்ற உறுப்பினராகவும்  எசு.எம்.கிருசுணாவின் அமைச்சரவையில் அமைச்சராகவும் இருந்தார்.

நீர்வளம், சுற்றுச்சூழல், வேளாண்மை மற்றும் சூழலியல் துறை அமைச்சராக அல்லும் வீரபத்ரப்பா இருந்தார்.  முன்னாள் முதல்வர் எசு.எம்.கிருசுணாவின் நெருங்கிய நண்பரான  இவர் பெல்லாரியை சேர்ந்த சுரங்க உரிமையாளர். சனார்த்தன ரெட்டி வழக்கில் முக்கியப் பங்கு வகித்தார்.

 மேற்கோள்கள் 

 புற இணைப்புகள் 
 அல்லும் வீரபத்ரப்பா (குற்றம் & சொத்து அறிக்கை)

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:கர்நாடக அரசியல்வாதிகள்
பகுப்பு:கர்நாடக சட்டமன்ற உறுப்பினர்கள்